Title: Társadalom térben és időben
Description: A Piliscsabán, 2013. november 28-án, a Pázmány Péter Katolikus Egyetem Bölcsészettudományi Kar Történelemtudományi Doktori Iskola keretében működő Eszmetörténeti Műhely által rendezett konferencia előadásainak szerkesztett változatait tartalmazza jelen kiadvány. A szerzők zömmel a doktori iskola hallgatói, néhányuk pedig tehetséges mester- és alapképzésben résztvevő fiatal kutató. A Szuly Rita és Kránitz Péter Pál által szerkesztett kötetben négy fejezetbe (Tér és történelem; Eszme- és neveléstörténet; Lelkiség és művelődés; Hatalomtechnikák és társadalmi kataklizmák) rendezve összesen huszonöt tanulmány olvasható, az új- és modernkori magyarországi eszme-, művelődés- és társadalomtörténet egyes részterületeiről. Olyan témákról olvashatunk egyebek mellett, mint a pálos kolostorok a 17. századi Magyar Királyságban, a Kazinczy-levelezés térképészeti feldolgozása, az angolkisasszonyok nevelési elvei pesti iskolájuk tükrében a 18-19. században, a dél-kaukázusi népnevek etimológiája és változása a magyar irodalomban, Lendvay Hivatal Anikó élete a magyar romantika színházának árnyékában, hírszerzés és kémelhárítás a Horthy-korszakban vagy a magyarországi németek kitelepítésének emlékezete a Pilis térségének falvaiban. A végig jegyzetelt tanulmányokat egyenként angol nyelvű összegzés zárja. A kötet végén személynév- és helynévmutató is helyet kapott.
Subjects: Congresses, Civilization, Intellectual life, Social conditions, Magyar történelem, Tanulmányok, Eszmetörténet, Művelődéstörténet, Társadalomtörténet
Places: Hungary, magyar
Time periods: 16-20. sz